stanford-oval/wikipedia huggingface dataset:
Panama-skandaali
Skandaalin paljastuminen

Kanavayhtiön taloussotkuista käynnistettiin muutaman vuoden viiveellä oikeustutkinta. Syksyllä 1892 sanomalehdet La Libre Parole ja La Cocarde syyttivät Ranskan hallituksen ministereitä rikoskumppanuudesta yhtiön johdon kanssa. Ilmeni, että kanavayhtiö oli lahjonut lukuisia poliitikkoja, pankkeja ja lehdistöä varmistaakseen vuoden 1888 lainapäätöksen hyväksymisen. Todisteet lahjonnasta kaivoi esiin toimittaja Édouard Drumont. Varsinkin oppositiossa olleet rojalistit tarttuivat tapaukseen voidakseen hyökätä vallassa olleita tasavaltalaisia vastaan. Rojalistinen kansanedustaja Jules Deldhaye väitti yli 150:n edustajainkamarin jäsenen ottaneen vastaan lahjuksia. Tapausta tutkimaan asetettiin parlamentaarinen komitea. Syytetyiksi joutui lopulta kaikkiaan 510 kansanedustajaa ja kuusi ministeriä. Iäkäs Ferdinand de Lesseps ja hänen poikansa Charles joutuivat oikeuteen. Skandaalin seurauksena Émile Loubet’n hallitus erosi 28. marraskuuta 1892.
Lahjontaan syyllisiksi paljastettiin kolme miestä, paroni Jacques de Reinach, Léopold Arton ja Cornélius Herz. Reinach teki itsemurhan 19. marraskuuta 1892, Arton ja Herz pakenivat Englantiin. Entinen yleisten töiden ministeri Charles Baïhaut tunnusti lahjusten vastaanottamisen ja sai maaliskuussa 1893 viiden vuoden vankilatuomion, mutta muut syytetyt poliitikot jouduttiin vapauttamaan todisteiden puutteessa. Herzin liikekumppanina toimineen Georges Clemenceaun maine tahriintui pahoin ja hän vetäytyi joksikin aikaa politiikasta. De Lesseps poikineen sekä Eiffel saivat aluksi vankilatuomiot, jotka kuitenkin myöhemmin kumottiin. Skandaalin jatkotutkinta lopetettiin vuonna 1894. Se käynnistettiin uudelleen kolme vuotta myöhemmin, mutta uusi oikeusprosessi johti vain syytteiden hylkäämiseen.
Seuraukset

Vaikka useimmat Panama-skandaalin yhteydessä syytetyt poliitikot onnistuivat välttämään tuomion, tasavaltalaisten julkisuuskuva kärsi pahasti ja monet heidän vanhoista johtajistaan vetäytyivät politiikasta. Sosialistien kannatus kasvoi. Varsinkin Drumont onnistui hyödyntämään skandaalia antisemitismin lietsomiseen, sillä kansanedustajia lahjoneet liikemiehet olivat olleet juutalaisia. Tämä loi osaltaan pohjaa myöhemmälle Dreyfus-oikeudenkäynnille, jossa viatonta upseeria syytettiin maanpetoksesta juutalaisuutensa vuoksi.
Ranskan valtio yritti varmistaa Panaman kanavan rakennustöiden jatkamisen de Lessepsin yhtiön konkurssista huolimatta. Vuonna 1894 perustettiin uusi kanavayhtiö, Compagnie Nouvelle du Canal de Panama, ja rakennustöitä päästiin jatkamaan lähes kuuden vuoden tauon jälkeen. Pääomaa ei kuitenkaan saatu tälläkään kertaa kerättyä tarpeeksi, joten yhtiö ja keskeneräinen kanava myytiin vuonna 1904 Yhdysvaltain valtiolle, joka rakensi kanavan loppuun.
Aiheesta muualla

Kuvia tai muita tiedostoja aiheesta Panama-skandaali Wikimedia Commonsissa
Marraskuussa 1892 julkaistu ranskalainen pilapiirros ensimmäisen Panama-oikeudenkäynnin yhteydessä pidätetyistä. Jonon kärjessä Ferdinand de Lesseps.
Aglykoni

Aglykoni on glykosidin runko-osa, johon sokeriosa eli glykoni kiinnittyy glykosidisidoksella.
Käyttö

Aglykonia käytetään glykosidien jaotteluun yhdessä glykosidisidoksen tyypin kanssa. Biokemian ja farmakologian kannalta glykosidien käyttökelpoisin luokittelu tehdään aglykonin mukaan. Seuraavassa glykosideja luokiteltuna aglykonin mukaan:
Alkoholiglykosidit (mm. pajujen tuottama salisiini)
Antrakiiniglykosidit (mm. sennat ja aaloet tuottavat näitä laksatiivisia glykosideja)
Kumariiniglykosidit (mm. väinönputki tuottaa apteriini-nimistä kumariiniglykosidia)
Syanidiglykosidit (mm. manteleiden amygdaliini)
Flavonoidiglykosidit (mm. hesperidiini, rutiini, kversetiini; antioksidanttisia)
Fenoliglykosidit (mm. sianpuolukan arbutiini)
Saponiinit (Ovat luonteeltaan glykosideja. Niitä on esimerkiksi lakritsissa.)
Steroidiglykosidit (mm. digitalisglykosidit)
Tioglykosidit (mm. sinappiöljyissä esiintyviä glykosideja)
Patenttiasiamies

Patenttiasiamies on ammattinimike pätevöityneelle henkilölle, joka neuvoo työssään yleisöä ja edustaa muita Patentti- ja rekisterihallituksen edessä suomalaisiin patenttihakemuksiin ja patentteihin ja kansainvälisiin patenttihakemuksiin sekä World Intellectual Property Organizationin (WIPO) edessä kansainvälisiin patenttihakemuksiin liittyvissä asioissa. WIPO:n edessä edustusoikeus on rajattu tapauksiin, joissa patentinhakijalla on kotipaikka Suomessa. Moni patenttiasiamies on järjestänyt toimintansa patenttitoimistoksi.
Toisin kuin European Patent Attorney, patenttiasiamies ei ole pätevä edustamaan muita Euroopan patenttiviraston käsittelyissä. Oikeuskaaren mukaan patenttiasiamies ei ole myöskään oikeutettu edustamaan toimeksiantajaansa oikeudessa patentin loukkaus- tai mitätöintikäsittelyssä, sillä oikeudenkäyntiasiamiehellä pitää olla oikeustieteen kandidaatin tutkinto.
Arkipäivässä asiakirjojen täyttäminen, postin hoitaminen, määräpäivävalvonta sekä maksuliikenteen hoitaminen ovat keskeisessä asemassa patenttioikeudellisen neuvonnan ja patenttivaatimusten ja -hakemusten muokkaamisen rinnalla.
Patenttiasiamieheltä ei edellytetä vastuuvakuutuksen ottamista mahdollisten virheiden varalta.
Suurin osa Patentti- ja rekisterihallituksen listalla julkaisemista patenttiasiamiehistä on osakeyhtiöitä. Osakeyhtiöllä pitää olla palveluksessa vähintään yksi ammattinimikkeen käyttöön oikeutettu henkilö.
Ammattinimeke

Patenttiasiamies on suojattu ammattinimike, jonka käyttöä Suomessa koskee "laki patenttiasiamiehistä" (laki nro 552/1967) ja "asetus patenttiasiamiehistä" (636/1969, muutos 52/1996). Lain 3 § mukaan se, joka käyttää itsestään patenttiasiamiehen ammattinimitystä olematta patenttiasiamiesrekisteriin merkitty asiamies taikka muutoin ilmoittaa ammattialansa siten, että hänen sen perusteella voidaan erheellisesti olettaa olevan sanottuun rekisteriin merkitty asiamies, tuomittakoon sakkorangaistukseen. Rangaistusvaatimuksen saa virallisen syyttäjän lisäksi tehdä myös patenttiasiamiesrekisteriin merkitty patenttiasiamies tai patenttiasiamiehiä edustava yhdistys.
Asetuksen patenttiasiamiehistä 2 § mukaan asiamieheksi voidaan hyväksyä henkilö, jolla on kotipaikka Euroopan talousalueella ja jolla on sellainen yleinen asiamieskelpoisuus, mikä oikeudenkäymiskaaren 15 luvun 2 §:n mukaan vaaditaan oikeudenkäyntiasiamieheltä. Patenttiasiamieheltä vaaditaan myös, että hän on suorittanut diplomi-insinöörin tutkinnon taikka sellaisen korkeakoulututkinnon, jota patentti- ja rekisterihallitus pitää riittävänä osoittamaan patenttiasiamieheltä vaadittavaa teknisen alan tuntemusta. Lisäksi patenttiasiamiehellä on oltava patenttiasioissa kokemusta, jota voidaan pitää riittävänä patenttiasiamiehen toimen ammattimaiseen harjoittamiseen. Patentti- ja rekisterihallitus voi hyväksyä myös ulkomaisessa teknillisessä korkeakoulussa tai yliopistossa suoritetun loppututkinnon taikka teknillisessä oppilaitoksessa suoritetun ammatillisen korkea-asteen tutkinnon osoitukseksi teknisen alan tuntemuksesta.
Asetuksen mukaan myös sellainen henkilö, jolla ei ole riittävänä pidettävää teknisen alan tuntemusta mutta joka muutoin täyttää 1 momentissa mainitut kelpoisuusvaatimukset, voi tulla hyväksytyksi patenttiasiamieheksi edellyttäen, että hänen palveluksessaan on patenttiasiain hoitamista varten henkilö, joka täyttää 1 momentissa mainitut kelpoisuusvaatimukset. Myös tämä henkilö on ilmoitettava patenttiasiamiesrekisteriin. Myös yhteisö voidaan hyväksyä patenttiasiamieheksi, jos sillä on kotipaikka Euroopan talousalueella ja sen palveluksessa on henkilö, joka täyttää 1 momentissa mainitut kelpoisuusvaatimukset.
Alan Feduccia

Alan Feduccia (2020).
Alan Feduccia (s. 1943)  on yhdysvaltalainen evoluutiobiologi ja lintutieteilijä, joka on erikoistunut lintujen polveutumisen ja fylogenian tutkimiseen.
Feduccia valmistui filosofian maisteriksi Michiganin yliopistosta 1966, ja väitteli filosofian tohtoriksi samassa opinahjossa 1969. Hänen englanninkielinen väitöskirjansa on julkaistu lintutieteellisenä monografiana (1973) Evolutionary Trends in the Neotropical Ovenbirds and Woodhewers. Hän työskenteli Pohjois-Carolinan yliopisto Chapel Hillissä 1973–2007, ja on lintujen evoluution, paleobiologian ja luokittelun (Avian Evolution, Paleobiology and Systematics) emeritusprofessori.
Feduccia on julkaissut muun muassa kolme englanninkielistä tietokirjaa lintujen esihistoriasta, The Age of Birds (1980) The Origin and Evolution of Birds (1996, 1999) ja Riddle of the Feathered Dragons: Hidden Birds of China (2012).
Viime vuosina Feduccia on kritisoinut teoriaa, jonka mukaan linnut polveutuvat dinosauruksista. Hänen mielestään linnut polveutuvat dinosaurusten varhaisesta esi-isästä, joten ne ovat vain hieman läheisempää sukua dinosauruksille kuin matelijat. Feduccia on kertonut sulkapeitteisiksi väitetyistä valefossiileista, joita epäreheliset tahot, Feduccian kuuleman mukaan esimerkiksi Kiinan Liaoningissä sijaitseva tuotantolaitos, ovat valmistaneet rahan takia. Näitä valefossiileja on vaikea erottaa oikeista, mikä on ollut omiaan luomaan epäilystä fossiilitutkijoita kohtaan. Osaltaan haasteena on, että Naturen kaltaiset arvostetutkaan tiedejulkaisut eivät ole edellyttäneet fossiilinäytteiden oikeellisuuden osoittemista. Useita kiinalaisia näytteitä eivät muut tutkijat ole päässeet varmentamaan.
Alessandro Plotti

Alessandro Plotti
Plottin piispanvaakuna
Alessandro Plotti (8. elokuuta 1932 Bologna – 19. lokakuuta 2015 Rooma) oli italialainen roomalaiskatolinen arkkipiispa. Hänet vihittiin papiksi Rooman hiippakuntaan 25. heinäkuuta 1959 ja nimitettiin sen vihkipiispaksi sekä Vannidan titulaaripiispaksi 23. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.
7. kesäkuuta 1986 Plotti sai nimityksen Pisan arkkipiispaksi, ja hänet asetettiin tähän virkaan 17. kesäkuuta. Hän jäi eläkkeelle 2. helmikuuta 2008.
Parry Gripp

Parry Gripp (s. 22. syyskuuta 1967, Santa Barbara, Yhdysvallat) on yhdysvaltalainen laulaja ja sanoittaja, joka kuuluu pop-punkyhtye Nerf Herderiin. Hän on tunnettu humoristisista lauluista.
Julkaisut > Albumit

For Those About to Shop, We Salute You (2005)
One Donut a Day (2007)
Do You Like Waffles (2008)
Julkaisut > Albumit > Paul The Octopus

Parry on myös tunnettu jalkapallon ystävänä. Hän teki vuoden 2010 Jalkapallon MM:ssä ennustaneelle Mustekala-Paulille kappaleen.
Aiheesta muualla

Parryn kotisivut (englanniksi)
3. elokuuta

3. elokuuta on gregoriaanisen kalenterin mukaan vuoden 215. päivä (216. päivä karkausvuonna). Vuodesta on jäljellä 150 päivää.
Nimipäivät

suomalainen kalenteri: Nea, Linnea, Neea, Vanamo
suomenruotsalainen kalenteri: Linnea, Nea
ortodoksinen kalenteri: Iisakki, Salome, Salme, Anton, Anttoni, Toni
pohjoissaamenkielinen kalenteri: Linne
vanhemmissa kalentereissa: Beata, Dominicus, Eelis, Eleasar, Elieser, Hanibal, Maria, Meeri, Nicodemus, Staffan, Stefanus, Stephanus, Tage, Tarkki, Veera
Tapahtumia

435 – Bysantin keisari Theodosius II karkotti nestoriolaisuuden perustajan, Konstantinopolin viraltapannun patriarkka Nestorioksen luostariin Egyptiin.
1492 – Kristoffer Kolumbus lähti Espanjan Palos de la Fronterasta ensimmäiselle löytöretkelleen ”uuteen maailmaan” (päämääränä oli kuitenkin Intia).
1492 – Katoliset monarkit Isabella ja Ferdinand karkottivat juutalaiset Espanjasta.
1635 – Tokugawa Iemitsu aloitti Sankin kōtai -järjestelmän Japanissa, minkä mukaan jokaisen daimion tuli jättää vaimonsa ja perijänsä shōgunaatin hallintokaupunkiin Edoon panttivangeiksi sekä matkustaa itse kausittain oman haninsa ja Edon välillä viettäen vuoden Edossa ja vuoden hanissaan.
1778 – Milanon Teatro alla Scala vihittiin käyttöön.
1783 – Tulivuori Asama purkautui Japanissa, 35 000 ihmistä sai surmansa.
1852 – Suurimman osan Vaasasta tuhonnut palo syttyi.
1914 – Ensimmäinen maailmansota: Saksa julisti sodan Ranskalle.
1923 – Calvin Coolidgesta tuli 30. Yhdysvaltain presidentti.
1934 – Adolf Hitleristä tuli Saksan ylin johtaja hänen yhdistettyään presidentti Paul von Hindenburgin kuoleman jälkeen presidentin ja valtakunnankanslerin virat nousten Saksan diktaattoriksi. Uusi virka oli nimeltään Führer und Reichskanzler (”(kolmannen) valtakunnan johtaja eli Führer ja valtakunnankansleri”), lyhyemmin ”Führer”.
1936 – Jesse Owens voitti Berliinin olympialaisissa 100 metrin juoksun.
1940 – Toinen maailmansota: Italia hyökkäsi Brittiläiseen Somalimaahan.
1946 – Koripallo: National Basketball Association (NBA) perustettiin Yhdysvalloissa.
1958 – Ydinsukellusvene USS Nautilus kulki Arktiksen jääpeitteen ali.
1958 – Musiikkilista ”Billboard Hot 100” perustettiin.
1960 – Niger itsenäistyi Ranskasta.
1972 – Yhdysvaltain senaatti vahvisti mannertenvälisten ohjusten rajoittamissopimuksen (Anti-Ballistic Missile Treaty).
1975 – Ilmailu: yksityisellä charter-lennolla ollut Boeing 707 törmäsi vuorenrinteeseen Agadirissa Marokossa, 188 ihmistä sai surmansa.
1977 – CIA:n MKULTRA-projektin kuulustelut Yhdysvaltain senaatissa.
1979 – Päiväntasaajan Guinean diktaattori Francisco Macías Nguema syöstiin vallasta.
1981 – Yhdysvalloissa alkoi lennonjohtajien ammattiliiton PATCOn lakko. Yhdysvaltain presidentti Ronald Reagan erotti lopulta kaikki liiton 13 000 jäsentä.
1982 – Helsingin metron (Rautatientori–Itäkeskus) viralliset avajaiset.
2003 – Tyrvään Pyhän Olavin kirkko vihittiin uudelleenrakentamisen jälkeen käyttöön.
2005 – Mauritanian presidentti Maaouya Ould Sid'Ahmed Taya syrjäytettiin sotilasvallankaappauksessa hänen ollessaan Saudi-Arabian kuningas Fahdin hautaisissa.
Kuolleita

1387 – Olavi Haakoninpoika, Tanskan kuningas (1376–1387) ja Norjan kuningas (1380–1387) (s. 1370)
1460 – Jaakko II, Skotlannin kuningas (1437–1460) (s. 1430)
1546 – Étienne Dolet, ranskalainen oppinut, kirjailija ja kustantaja (s. 1509) (kuristettiin ja poltettiin ateistina)
1667 – Francesco Castelli (”Francesco Borromini”), italialainen barokkiarkkitehti (Palazzo Barberini) (s. 1599)
1924 – Józef Teodor Nałęcz Konrad Korzeniowski (”Joseph Conrad”), puolalais-yhdysvaltalainen kirjailija (Pimeyden sydän) (s. 1857)
1929 – Emil Berliner, saksalais-yhdysvaltalainen keksijä sekä puhelimen ja äänittämisen kehittäjä (patentoi levysoittimen edeltäjän gramofonin 8.11.1887) (s. 1851)
1940 – Kosti Elo, suomalainen näyttelijä ja teatterinjohtaja (s. 1873)
1942 – Richard Willstätter, vuoden 1915 Nobelin kemianpalkinnon saanut saksalainen kemisti (s. 1872)
1954 – Sidonie-Gabrielle Colette (”Colette”), ranskalainen kirjailija (Gigi) (s. 1873)
1966 – Leonard Alfred Schneider (”Lenny Bruce”), yhdysvaltalainen stand up -koomikko, kirjailija, yhteiskuntakriitikko ja satiirikko (s. 1925)
1977 – Makarios III, Kyproksen arkkipiispa (1950–1977) ja Kyproksen 1. presidentti (1960–1977) (s. 1913)
1979 – Bertil Ohlin, vuoden 1977 ns. Nobelin taloustieteen palkinnon saanut ruotsalainen taloustieteilijä (s. 1899)
1995 – Ida Lupino, englantilainen näyttelijä ja elokuvaohjaaja (He ajavat öisin) (s. 1914)
2006 – Elisabeth Schwarzkopf, itävaltalainen sopraano (s. 1915)
2006 – Arthur Lee, yhdysvaltalainen muusikko (”Love”) (s. 1945)
2008 – Aleksandr Solženitsyn, venäläinen kirjailija ja historioitsija (Vankileirien saaristo) (s. 1918)
2011 – Charles Aaron Smith (”Bubba Smith”), yhdysvaltalainen näyttelijä ja amerikkalaisen jalkapallon pelaaja (Poliisiopisto) (s. 1945)
2019 – Henrik Kuningas, suomalainen pörssimeklari ja sijoittaja (s. 1951)
2020 – John Hume, vuoden 1998 Nobelin rauhanpalkinnon saanut pohjoisirlantilainen poliitikko (s. 1937)
2022 – Reino Kosonen, suomalainen lentopalloilija ja lentopallovalmentaja (s. 1941)
2023 – Carl Davis, yhdysvaltalainen kapellimestari ja säveltäjä (s. 1936)
2023 – Mark Margolis, yhdysvaltalainen näyttelijä (s. 1939)
2024 – Pasi Ikonen, suomalainen suunnistaja (s. 1980)
Juhlapäiviä

Päiväntasaajan Guinea: Asevoimien päivä.
Niger: Itsenäisyyspäivä.
| 0 | 1 | 2 |
| --- | --- | --- |
|  |   Lyhyt tiivistelmä päivästä 3. elokuuta: |  |
:   Jesse Owens vuonna 1936 1852 – Suurimman osan Vaasasta tuhonnut palo syttyi.  1872 – Norjan kuningas Haakon VII syntyi.  1914 – Ensimmäinen maailmansota: Saksa julisti sodan Ranskalle.  1924 – Yhdysvaltalainen kirjailija Leon Uris syntyi.  1936 – Jesse Owens voitti Berliinin olympialaisissa 100 metrin juoksun.  1958 – Ydinsukellusvene USS Nautilus kulki Arktiksen jääpeitteen ali.  
Katso myös: kalenteri ~ 2. elokuuta, 4. elokuuta
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Pelon kulttuuri

Pelon kulttuuri (tai pelon ilmapiiri) on yhdysvaltalaisen sosiologi Barry Glassnerin popularisoima käsite, jonka mukaan ihmiset voivat lietsoa pelkoa yleisöön saavuttaakseen poliittisia tai työpaikan tavoitteita käyttäen emotionaalista vinoumaa.
After Hours

| After Hours The Weeknd |
| --- | --- | --- |

Studioalbumin tiedot
 Äänitetty : 2018-2020
 Julkaistu: 20. maaliskuuta 2020
 Formaatti: LP, digitaalinen, CD
 Tyylilaji: R&B, uusi aalto, dreampop
 Levy-yhtiö: XO, Republic
Listasijoitukset
  Suomi 1.  Yhdysvallat 1.
The Weeknd muut julkaisut
| My Dear Melancholy, 2018 | After Hours 2020 | The Highlights 2021 |
Singlet albumilta After Hours
 ”Heartless” Julkaistu: 27. marraskuuta 2019  ”Blinding Lights” Julkaistu: 29. marraskuuta 2019  ”In Your Eyes” Julkaistu: 24. maaliskuuta 2020  ”Save Your Tears” Julkaistu: 9. elokuuta 2020
After Hours on kanadalaisen R&B-laulaja The Weekndin neljäs studioalbumi, joka julkaistiin vuoden 2020 maaliskuussa levy-yhtiöiden XOn ja Rebublic Recordsin toimesta. Ennen albumin julkaisua, artisti itse vahvisti, että After Hours tulisi olemaan tyyliltaan erilainen verrattuna hänen vuonna 2016 julkaistuun Starboy-albumiinsa. After Hours sisältää vaikutteita dreampopin ja uuden aallon musiikkigenreistä, ja sen kappaleet käsittelevät teemoja, kuten ylimielisyyttä, itsevihaa ja röyhkeyttä.
Albumilta julkaistiin neljä singleä ”Heartless”, ”Blinding Lights”, ”In Your Eyes” ja ”Save Your Tears”, joista kolme nousi listaykkösiksi useissa maissa sekä myivät platinaa. Albumi sai ylistystä myös kriitikoilta, ja se nousikin US Billboard 200 -listan kärkeen, pysyen siellä neljä viikkoa putkeen. After Hours ei jäänyt ainoastaan Yhdysvaltojen sisäiseksi menestykseksi vaan se saavutti huippupaikan myös kahdessakymmenessä muussa maassa, lukuunottaen Suomessa.
Albumin musiikkivideot on ohjannut suomalainen Anton Tammi.
Taustaa ja julkaisu

Esiintyessään yleisölle marraskuussa 2018, The Weeknd mainitsi, että "luku 5 tulossa pian." 12. tammikuuta 2019 artisti paljasti lisää tulevasta projektistaan, kun hän twiittasi "ei enää päiväsaikamusiikkia", joka sai hänen faninsa ja median uskomaan, että projekti olisi jatkoa hänen EP-levylle My Dear Melanchony. 6. elokuuta The Weeknd vahvisti, että kyseessä tulisi olemaan uusi albumi. Viiden kuukauden hiljaisuuden jälkeen tulevalta albumilta julkaistiin single "Blinding Lights", ja päivää myöhemmin toinen kappale "Heartless".
Helmikuussa 2020 The Weeknd ilmoitti 48-sekuntia pitkällä teaserilla, että albumin nimeksi tulee After Hours. Pari päivää tämän jälkeen albumin julkaispäivämäärä ilmoitettiin, 20. maaliskuuta, ja sen lisäksi After Hoursin samanniminen kappale julkaistiin singlenä. 17. marraskuuta, viimeisellä viikolla ennen After Hoursin julkaisua, The Weeknd jakoi albumin kappalelistan , ja kaksi päivää myöhemmin ilmoitti, että albumi osoitetaan fanille ja XO Podcastin isännälle, Lancelle, joka menehtyi edellisenä yönä. 23. maaliskuuta, vain kolme päivää albumin virallisen julkaisun jälkeen, julkaistiin sen deluxe-versio, joka sisälsi viisi remixiä.
Seitsemän päivää myöhemmin, My Dear Melachonyn kaksoisvuosipäivänä, uudistettu deluxe julkaistiin, joka sisälsi alkuperäisten kappaleiden ja remixien lisäksi kolme uutta bonuskappaletta. Myöhemmin The Weeknd julkaisi uuden EP-levyn nimeltä After Hours (Remixes), joka nimensä mukaisesti sisälsi deluxe-version ja yleisölle uusia remixejä.
Vastaanotto

After Hours on kriitikoiden laajasti ylistämä albumi. Metacriticissä albumi on saanut pisteiksi 80/100 perustuen noin 970 arvosteluun ja AnyDecentMusic? kokosi useiden musiikkisivustojen arvosteluista After Hoursin keskiarvoksi yhteensä 7.7/10.
Candance McDuffie albumia ylisti Consequence of Soundissa kirjoittaessaan "sitä myötä kun hän [The Weeknd] kehittyy, hän jatkaa itsensä uudelleenkeksimistä ja tietää tasan tarkkaan miten saada fanit koukkuun. Ja After Hours on todiste siitä, että hän ei ole vielä valmis; itse asiassa hän on vasta aloittelemassa." Exclaim!-sivuston arvostelija Jacob Carey puolestaan kirjoitti, että "After Hours tuntuu olevan The Weekndin oma versio Vegasista - paikasta, jossa hemmottelua, itsevihaa ja röyhkeyttä ei vain oteta vastaan, vaan siihen myös rohkaistaan." The Guardianin kriitikko Michael Craigg kehui albumia, ylistäen sen "kerronnan yhteneväisyyttä" ja sanoen "kappaleet sulautuvat toisiinsa, ja ääniviittaukset ovat täynnä siistittyjä säikeitä, jotka aiemmin olisi jätetty purkautumaan. Tasapainottamalla hänen musiikillisen persoonallisuutensa kahta puolta, After Hours tuntuu ensimmäiseltä The Weekndin albumulta hetkeen, joka tarjoaa selkeän, uniikin näkemyksen turhauttavan abstraktisuuden sijaan." NME:n toimittaja Luke Britton kutsui After Hoursia "The Weekndin parhaimmaksi albumiksi."
Jon Dolan kirjoitti Rolling Stoneen, että "albumi saavuttaa tasapainon The Weekndin varhaisten EP-levyjen ja My Dear Melancholyn synkän melodraaman sekä vuoden 2016 albumin Starboyn popmaisuuden välillä." Variety-lehden toimittaja Jem Aswad After Hoursia puolestaan kommentoi seuraavasti: "The Weeknd aloittaa uuden aikakauden toistaiseksi parhaiten toteutetulla albumillaan After Hours." Hän lopetti arvostelun sanomalla "After Hours on yksi viime vuosikymmenen menestyneimmistä sävellyksistä, joka testaa innovaatioiden ja kaupallisuuden tasapainoa." David Smyth ylisti kappaletta "Blinding Lights" Evening Standardissa, mutta kritisoi albumia sanomalla, että kappaleiden taso laskee loppua kohden.
Metacritic: 80/100
NME:
Pitchfork: 7.9/10
Rolling Stone:
The Guardian:
PopMatters: 8/10
Kappaleet > After Hoursin kappalelista

Alone Again – 4.10
Too Late – 3.59
Hardest to Love – 3.31
Scared to Live – 3.11
Snowchild – 4.07
Escape from LA – 5.55
Heartless – 3.21
Faith – 4.43
Blinding Lights – 3.21
In Your Eyes – 3.57
Save Your Tears – 3.35
Repeat After Me (interlude) – 3.15
After Hours – 6.01
Until I Bleed Out – 3.12
Kappaleet > Deluxe edition bonuskappaleet

Nothing Compares – 3.42
Missed You – 2.24
Final Lullaby – 3.05
Kappaleet > Remixes EP

Heartless (Remix) – 3.20 (feat. Lil Uzi Vert)
Blinding Lights (Chromatics Remix) – 4.21 (feat. Chromatics)
Save Your Tears (OPN Remix) – 3.40
Heartless (Vaporwave Remix) – 2.45 (feat. Lil Uzi Vert)
After Hours (Blaze Remix) – 3.58
Scared to Live (SNL Live) – 3.37